IVL ร่วง3% หลัง SET รูดหนัก 17 จุด ฟากโบรกฯเชียร์ซื้อพื้นแกร่งเป้า 81 บ.
IVL ร่วง3% หลัง SET รูดหนัก 17 จุด ฟากโบรกฯเชียร์ซื้อพื้นแกร่งเป้า 81 บ. โดย ณ เวลา 11.25 น. อยู่ที่ระดับ 52.25 บาท ลบ 1.75 บาท หรือ 3.24% ด้วยมูลค่าซื้อขาย 386.12 ล้านบาท
18 ธ.ค. 2561

ผู้สื่อข่าวรายงานว่า บริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.25 น. อยู่ที่ระดับ 52.25 บาท ลบ 1.75 บาท หรือ 3.24% ด้วยมูลค่าซื้อขาย 386.12 ล้านบาท ราคาหุ้นร่วงแรงตามภาวะตลาดหุ้นติดลบ โดย ณ เวลา 11.30 น. ดัชนีอยู่ที่ระดับ 1,583.99 จุด ลบ 17.49 จุด หรือ 1.09% ด้วยมูลค่าซื้อขาย 15,629.08 ล้านบาท

บล.โนมูระ พัฒนสิน ระบุในบทวิเคราะห์ว่า IVL (TP19F 81*) ภาพธุรกิจยังแข็งแกร่ง ผ่านการกระจายความเสี่ยงไปหลายส่วน โดยเฉพาะกลุ่ม HVA ที่ช่วยเพิ่ม Margin ระยะยาว ขณะที่ความต้องการ PET ยังเติบโต สำหรับแนวโน้มไตรมาส 4/61 แม้คาดอาจลดลงเทียบไตรมาสก่อนหน้า จาก spread PTA ลดลง จากการกลับมาดำเนินงานของโรงงานในยุโปรและเอเซียตามปกติ แต่คาดกำไรยังเป็นระดับสูงและ spread PTA ล่าสุดมีแนวโน้มเพิ่มขึ้น
Valuation: ราคาหุ้นที่ Sideway มากว่า 2 เดือน มองเป็นจุดที่เข้าเก็งกำไรรับ Spread PTA ที่อยู่ในระดับสูงได้
Catalyst: Spread PTA-0.67*PX สิ้น 7 ธ.ค. 2018 เพิ่มขึ้นต่อเนื่อง สู่ 201.9 เหรียญฯต่อตัน +29%w-w, +32%m-m สูงกว่า 3Q18 ที่เฉลี่ย 189.6เหรียญฯ หนุน 4Q18TD Average เริ่มขยับขึ้นต่อเนื่อง สู่ 176 เหรียญฯต่อตัน +35%y-y, -7%q-q